
COMUNICAT DE PRESĂ  


În perioada 14-18 octombrie 2013, la sediul Curţii de Apel Iaşi, şase magistraţi din Franţa, Spania, Polonia şi Luxemburg vor efectua un stagiu în cadrul programului de schimb de magistraţi între statele europene intitulat „Programul de schimb al autorităţilor judiciare”, organizat de Institutul Naţional al Magistraturii în colaborare cu Reţeaua Europeană de Formare Judiciară (EJTN).


Pe parcursul a patru zile magistraţii vor avea posibilitatea să participe la întâlniri şi discuţii de caz cu judecătorii din cadrul Curţii de Apel Iaşi şi ai Tribunalului Iaşi, precum şi  să asiste la dezbateri publice pe teme  de drept civil, drept administrativ şi drept penal în cadrul celor două instanţe. 


La finalul stagiului de lucru vor fi efectuate vizite la Asociaţia Magistraţilor din România- filiala din Iaşi, precum şi la Parchetul de pe lângă Curtea de Apel Iaşi. 

